
Ehituslubade väljastamine Balti Elektrijaama 11. energiaploki biokütusega varustamise kompleksi rajamiseks
1.   ASJAOLUD JA MENETLUSE KÄIK

Balti Elektrijaama 11. energiaploki biokütusega varustamise kompleksi rajamine näeb ette sorteerimis-purustushoone, biokütuse vastuvõtu- ja hoidmise hoone, laoplatsi, laboratooriumihoone, tuletõrjeveepumbajaama, alajaama, laoplatsi ja autokaalude rajamist ning tehnovõrkude ehitamist.

12.01.2011. a Narva Linnavalitsus korraldusega nr 12-k otsustas mitte algatada Balti Elektrijaama 11. energiaploki biokütusega varustamise kompleksi rajamise keskkonnamõju hindamist.
26.01.2011 Elektrijaama tee 59 ja 63a kinnistute omaniku taotluse, kooskõlastatud ehitusprojekti ning riigilõivu maksekorralduse alusel võttis Narva Linnavalitsus korraldusega nr 77-k vastu otsuse väljastada ehitusload Elektrijaama tee 59 ja Elektrijaama tee 63a Balti Elektrijaama 11. energiaploki biokütusega varustamise kompleksi rajamiseks. 27.01.2011. a Elektrijaama tee 59 kütuse mahalaadimishoone hoone püstitamiseks on väljastatud ehitusluba nr 20416, Elektrijaama tee 59 kütuse sorteerimis-purustushoone püstitamiseks on väljastatud ehitusluba nr 20414, Elektrijaama tee 59 kütuse päevalao püstitamiseks on väljastatud ehitusluba nr 20415, Elektrijaama tee 59 alajaama püstitamiseks on väljastatud ehitusluba nr 20417, Elektrijaama tee 63a laoplatsi rajamiseks on väljastatud ehitusluba nr 20411, Elektrijaama tee 63a autokaalude rajamiseks on väljastatud ehitusluba nr 20412, Elektrijaama tee 59 6kV elektri maakaabelliini ehitamiseks on väljastatud ehitusluba nr 20413.

Ehitustööde käigus kinnistute omanik otsustas seoses tehnoloogia muutusega muuta ka biokütuse kompleksi rajatiste olulised tehnilised näitajad ja nende asukohad ning tegi vastavad muudatused ehitusprojektis. Kuna nimetatud ehitusprojekti muudatus kaasab ehitiste oluliste tingimuste muudatusi, ehitusseaduse § 23 lõike 81 kohaselt esitas ehitiste omanik ehituslubade kehtetuks tunnistamise taotlused. Seega 16.11.2011. a Narva Linnavalitsus korraldusega nr 1083-k tunnustas kehtetuks 26.01.2011. a korralduse nr 77-k „Ehituslubade väljastamine Balti Elektrijaama 11. energiaploki biokütusega varustamise kompleksi rajamiseks” punktid 3.1, 3.2, 3.3, 3.4, 3.5, 3.6 ning Elektrijaama tee 59 ja 63a ehitusload nr 20411, 20412, 20414, 20415, 20416, 20417.

03.11.2011. a esitas Eesti Energia Narva Elektrijaamad AS Narva Linnavalitsuse Arhitektuuri- ja Linnaplaneerimise Ametile ehituslubade taotlused Balti Elektrijaama 11. energiaploki biokütusega varustamise kompleksi rajamiseks Balti Elektrijaama territooriumile (vastavalt Argrov Projekt OÜ poolt koostatud Elektrijaama tee 59 ja Elektrijaama tee 63a territooriumile tootmishoonete kõrvalhoonete ja uute rajatiste projekteerimise ehitusprojektile, töö nr P-55-10, 2011. a.). 

Esitatud projekt koos riigilõivu maksekorraldusega vastab majandus- ja kommunikatsiooniministri poolt 17. septembril 2010 kehtestatud määrusele nr 67 „Nõuded ehitusprojektile“. 

Esitatud tööprojekti alusel rajatavad tootmishoonete kõrvalhoone ja uued rajatised paiknevad Narva linna territooriumil aadressil Elektrijaama tee 59 (katastritunnus 51106:001:0051, omanik Eesti Energia Narva Elektrijaamad AS) ja Elektrijaama tee 63a (katastritunnus 51106:001:0006, omanik Eesti Energia Narva Elektrijaamad AS).

2.     ÕIGUSLIKUD ALUSED

2.1.  Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.3.  Narva linna ehitusmääruse §24  lõike 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3.     OTSUS

Väljastada ehitusload:
3.1.   Elektrijaama tee 59 tuletõrjepumbajaama püstitamiseks;

3.2.   Elektrijaama tee 59 sorteerimis-purustushoone püstitamiseks;

3.3.   Elektrijaama tee 59 laboratooriumihoone püstitamiseks;

3.4.   Elektrijaama tee 59 alajaama püstitamiseks;

3.5.   Elektrijaama tee 59 laoplatsi rajamiseks;

3.6.   Elektrijaama tee 63a autokaalude rajamiseks;

3.7.   Elektrijaama tee 63a biokütuse vastuvõtu- ja hoidmise hoone püstitamiseks;
3.8.   Elektrijaama tee 59 ja 63a kanalisatsioonitorustiku ehitamiseks;

3.9.   Elektrijaama tee 59 ja 63a sademevee kanalisatsioonitorustiku ehitamiseks;

3.10. Elektrijaama tee 59 ja 63a veetorustiku ehitamiseks;

3.11. Elektrijaama tee 59 ja 63a soojustrassi ehitamiseks;

3.12. Elektrijaama tee 59 ja 63a tuletõrje veetorustiku ehitamiseks.
4.     RAKENDUSSÄTTED

4.1.   Korraldus jõustub seadusega ettenähtud korras.
4.2.  Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

